b"\n_START_ARTICLE_\nMeriharakka\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nMusta p\xc3\xa4\xc3\xa4 ja selk\xc3\xa4, mustat valkol\xc3\xa4ikk\xc3\xa4iset siivet ja pyrst\xc3\xb6, valkea rinta ja vatsapuoli. Punaiset jalat ja punainen vahva nokka. Nuoren linnun selk\xc3\xa4 on ruskehtavan tummanharmaa, ja sen nokan k\xc3\xa4rki on tumma. \xc3\x84\xc3\xa4ni on raikuvan kova, kime\xc3\xa4 'piik'. Muutkin \xc3\xa4\xc3\xa4net ovat kauaskantavia ja saariston luontoa el\xc3\xa4v\xc3\xb6itt\xc3\xa4vi\xc3\xa4 kiljahteluja._NEWLINE_Pituus 40\xe2\x80\x9349 cm Siipien k\xc3\xa4rkiv\xc3\xa4li 80 cm Paino 330\xe2\x80\x93750 g._NEWLINE_Vanhin suomalainen rengastettu meriharakka on ollut 23 vuotta 11 kuukautta 10 p\xc3\xa4iv\xc3\xa4\xc3\xa4 vanha. Euroopan vanhin on ollut saksalainen, per\xc3\xa4ti 43 vuoden 4 kuukauden ik\xc3\xa4inen yksil\xc3\xb6.\n_START_SECTION_\nLevinneisyys\n_START_PARAGRAPH_\nPesimisalueet ovat L\xc3\xa4nsi-Eurooppa, Keskinen Euraasia ja Kamt\xc5\xa1atka sek\xc3\xa4 Kiina. N\xc3\xa4iden mukaan meriharakat joskus jaetaan kolmeen alalajiin. Talvehtimisalueita ovat Pohjois-Afrikka, Etel\xc3\xa4-Eurooppa ja Etel\xc3\xa4-Aasia. Euroopassa pesii v\xc3\xa4hint\xc3\xa4\xc3\xa4n 200,000 paria p\xc3\xa4\xc3\xa4asiassa merenrannikoilla. Suomen pesim\xc3\xa4kanta on noin 4000 paria, mist\xc3\xa4 sis\xc3\xa4maapesij\xc3\xb6iden osuus on 50\xe2\x80\x93100 paria. Muuttolintu, joka saapuu Suomeen huhtikuussa ja l\xc3\xa4htee pois hein\xc3\xa4-elokuussa. Arktisten alueiden pesim\xc3\xa4linnut muuttavat Suomen yli toukokuussa.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nLajia tavataan rannikoilla, hiekkarannoilla, meren saarilla, j\xc3\xa4rvien ja jokien rannoilla, kosteikoissa ja viljelysmailla.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nPes\xc3\xa4 on vaatimaton maakuoppa soraisella alustalla muutama metri vesirajasta. Munia on 3 kappaletta, mik\xc3\xa4 on poikkeuksellista kahlaajalle, joilla normaalisti on 4 munaa. Haudonta-aika on noin 4 viikkoa, molemmat aikuiset hautovat. Poikaset oppivat lent\xc3\xa4m\xc3\xa4\xc3\xa4n 5 viikon i\xc3\xa4ss\xc3\xa4. P\xc3\xa4invastoin kuin muut kahlaajat, meriharakat ruokkivat poikasiaan. Emot noukkivat vedest\xc3\xa4 poikasille pikkuel\xc3\xa4imi\xc3\xa4. Monissa kaupungeissa meriharakka on alkanut pesi\xc3\xa4 rakennusten tasakatoilla.\n_START_SECTION_\nRavinto\n_START_PARAGRAPH_\nMeriharakka sy\xc3\xb6 ennen kaikkea simpukoita ja ostereita. My\xc3\xb6s hy\xc3\xb6nteistoukat ja pikkukalat kelpaavat.\n_START_SECTION_\nErityist\xc3\xa4\n_START_PARAGRAPH_\nMeriharakka on F\xc3\xa4rsaarten kansallislintu."